**Hajdúhadház Város Önkormányzata Polgármesterének COVID 19 miatt kihirdetett veszélyhelyzetben Hajdúhadház Város Önkormányzata**

**Képviselő-testületének feladat- és hatáskörében**

**40/2020.(VI.11.) sz. polgármesteri határozata**

**Hajdúhadház Város Önkormányzata Képviselő-testületének**

**a Hajdúhadházi Bölcsőde nyári és téli zárva tartásának rendjéről szóló**

**40/2020. (II.13.) határozata módosításáról**

Magyarország Kormánya 40/2020. (III. 11.) Korm. rendeletében veszélyhelyzet kihirdetéséről döntött.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester gyakorolja.

A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni. Magyarország helyi önkormányzatairól szóló 2011. évi CLXXXIX. törvény 9. §-ában meghatározott jóhiszeműség és társadalmi rendeltetetésnek megfelelő joggyakorlás elvével összhangban a szükségesség és arányosság követelményének vizsgálatát követően az alábbi döntést hozza. A Képviselő-testület tagjai számára a határozat javaslat és annak alapjául szolgáló előterjesztés megküldése megtörtént, észrevétel nem érkezett.

**Csáfordi Dénes polgármester a 2011. évi CXXVIII. törvény – a katasztrófavédelemről és a hozzá kapcsolódó egyes törvények módosításáról - 46. § (4) bekezdése alapján veszélyhelyzetben a Hajdúhadház Város Önkormányzata Képviselő-testületének feladat- és hatáskörében az alábbi polgármesteri határozatot hozom:**

Hajdúhadház Város Önkormányzata Képviselő-testületének a Hajdúhadházi Bölcsőde nyári és téli zárva tartásának rendjéről szóló 40/2020. (II.13.) határozatát – a gyermekek védelméről és a gyámügyi igazgatásról szóló 1997. évi XXXI. törvény 43. § (4) bekezdése, valamint az óvodák és bölcsődék újranyitásáról, valamint a nyári táborok megszervezéséről szóló 215/2020 (V.20.) Korm. rendelet 1. § (3) bekezdése alapján - az alábbiak szerint módosítom:

A Hajdúhadház Város Önkormányzata fenntartásában működő Hajdúhadházi Bölcsőde (4242 Hajdúhadház, Béke utca 54/A. szám) 2020. évi nyári zárva tartásának rendjét 2020. augusztus 17. napjától 2020. augusztus 28. napjáig terjedő időszakra jóváhagyom.

A Hajdúhadházi Bölcsőde részére – szakmai nap megtartása céljából - 2020. augusztus 31. napjára egy nevelésmentes napot engedélyezek.

A határozat módosítással nem érintett része változatlanul hatályban marad.

Felkérem a Hajdúhadházi Bölcsőde intézményvezetőjét, hogy az intézmény nyári zárva tartásának rendjéről hirdetményben tájékoztassa a szülőket, valamint a zárva tartás ideje alatt a közalkalmazottak éves kötelező szabadságuk kivételéről gondoskodjon.

**Határidő:** azonnal

**Felelős:** Kecsediné Molnár Anikó intézményvezető

**Végrehajtásért felelős:** Kecsediné Molnár Anikó intézményvezető

Hajdúhadház, 2020. június 11.

 Csáfordi Dénes

 polgármester

A kivonat hiteléül: